**คำแนะนำสำหรับผู้เขียน** **วารสารเกษตรและอาหาร มรวอ.**

วารสารเกษตรและอาหาร มรวอ. (VRU Agricultural and Food Journal) ของคณะเทคโนโลยีการเกษตร มหาวิทยาลัยราชภัฏวไลยอลงกรณ์ ในพระบรมราชูปถัมภ์ เป็นวารสารที่เผยแพร่บทความวิจัย และบทความวิชาการ มีกำหนดเผยแพร่ปีละ 2 ฉบับ ฉบับที่ 1 มกราคม-มิถุนายน และฉบับที่ 2 กรกฎาคม-ธันวาคม

**วัตถุประสงค์**

เพื่อเป็นการเผยแพร่ความก้าวหน้าของผลงานวิจัยและบทความวิชาการด้านการเกษตรและอาหาร โดยครอบคลุมสาขาดังต่อไปนี้ เกษตรทั่วไป พืชศาสตร์ พืชไร่ พืชสวน ปฐพีวิทยา สัตวศาสตร์ วิทยาศาสตร์การอาหาร ภูมิทัศน์ ป่าไม้ วาริชศาสตร์ และกีฏวิทยา

**ข้อกำหนดเกี่ยวกับบทความวิชาการที่จะส่งตีพิมพ์ในวารสารนี้**

1. เป็นผลงานวิชาการที่ไม่เคยเผยแพร่ที่ใดมาก่อน

2. เป็นผลงานที่ผ่านการพิจารณาจากผู้ทรงคุณวุฒิไม่น้อยกว่า 3 ท่าน

3. ผลงานที่ส่งต้องเรียบเรียงถูกต้องตามรูปแบบที่วารสารเกษตรและอาหาร มรวอ. กำหนดอย่างเคร่งครัด

**หลักเกณฑ์ทั่วไป**

1. จัดพิมพ์ต้นฉบับด้วยโปรแกรมไมโครซอฟต์เวิร์ด (Microsoft Word)

* บทความวิจัย บทความวิชาการ จำนวน 6–10 หน้า

2. ตัวอักษรที่ใช้ในการจัดพิมพ์ กำหนดให้ใช้รูปแบบอักษร TH SarabunPSK (จัดรูปแบบการพิมพ์ดังแสดงใน AFJ–Template2022–บทความวิชาการ และ AFJ–Template2022–บทความวิจัย ทั้งในรูป MS Word และ PDF)

3. จัดหน้ากระดาษขนาด B5 (18.2 x 25.7 เซนติเมตร) แบบ left-aligned เว้นระยะบรรทัดเท่ากับ 1 และระบุหมายเลขบรรทัดแบบต่อเนื่องทั้งเอกสาร

4. ตารางและภาพที่ใช้ประกอบในบทความ ควรแนบไฟล์ต้นฉบับของตารางและภาพนั้นมาด้วย

5. กำหนดให้ใช้เครื่องหมาย en dash (–) ระหว่างตัวเลขทุกตำแหน่งในเนื้อหา ไม่ใช้ hyphen (-)

6. ชื่อลาตินของจีนัสและสปีชีส์ และชื่อเอนไซม์ให้เขียนด้วยตัวเอียง และใช้หน่วยในระบบ SI

**วิธีการจัดทำต้นฉบับ**

1. ชื่อเรื่อง มีทั้งภาษาไทยและภาษาอังกฤษ

2. ชื่อผู้เขียน ระบุชื่อเต็มของผู้เขียน ทั้งชื่อภาษาไทยและภาษาอังกฤษ

3. หน่วยงานของผู้เขียน ระบุชื่อหน่วยงาน จังหวัด รหัสไปรษณีย์ ทั้งภาษาไทยและภาษาอังกฤษ

4. บทคัดย่อ มีทั้งภาษาไทยและภาษาอังกฤษ ความยาวไม่เกิน 300 คำ และระบุคำสำคัญ จำนวนไม่เกิน 5 คำ ทั้งภาษาไทยและภาษาอังกฤษ

5. คำนำ เรียบเรียงโดยแสดงถึงความสำคัญและที่มาของงานวิจัย ตรวจเอกสารที่เกี่ยวข้อง และวัตถุประสงค์ของงานวิจัย

6. อุปกรณ์และวิธีการ เรียบเรียงโดยแสดงวิธีการศึกษาตามขั้นตอน อธิบายหน่วยทดลองและแผนการทดลองที่ใช้ แสดงสมการเชิงสถิติพร้อมคำอธิบาย และระบุสถานที่ทดลองหรือสถานที่จัดเก็บตัวอย่างและข้อมูล

7. ผลการทดลองและวิจารณ์ เรียบเรียงผลการทดลองและวิจารณ์ผลการทดลอง **โดยแสดงภาพและตารางเป็นภาษาอังกฤษเท่านั้น** และอ้างถึงภาพและตารางตามลำดับในเนื้อหา โดยใช้คำว่า Figure ในการอ้างอิงภาพและใช้คำว่า Table ในการอ้างอิงตาราง

8. สรุป ไม่ควรซ้ำซ้อนกับการแสดงผล แต่เป็นการสรุปให้สอดคล้องกับวัตถุประสงค์

9. กิตติกรรมประกาศ อาจมีหรือไม่มีก็ได้ เรียบเรียงย่อหน้าเดียวแบบกระชับ ระบุแหล่งทุนวิจัย บุคคลและหน่วยงานที่ให้ความอนุเคราะห์หรือมีส่วนร่วมในงานวิจัย

10. เอกสารอ้างอิง เรียบเรียงเอกสารอ้างอิงโดยใช้ภาษาอังกฤษทั้งหมด ในกรณีเอกสารอ้างอิงเป็นภาษาไทย ให้ปรับเป็นภาษาอังกฤษและต่อท้ายเอกสารอ้างอิงนั้นด้วยคำว่า (in Thai) เรียงลำดับเอกสารอ้างอิงตามตัวอักษรของนามสกุลผู้แต่งคนแรก ทั้งนี้ ผู้แต่งต้องตรวจสอบจำนวนเอกสารอ้างอิงให้ตรงกับในเนื้อหา

**วิธีการเขียนเอกสารอ้างอิง**

**1. การเขียนอ้างอิงในเนื้อหา**

ใช้นามสกุลของผู้แต่งคนแรก แล้วตามด้วยปี เช่น Abdallah (2013), Bolda and Tourte (2005) และ Tuong *et al*. (2003) เป็นต้น กรณีมีผู้เขียนหลายคน ให้เรียงตามปีจากน้อยไปมาก ถ้าเป็นปีเดียวกันเรียงตามตัวอักษร คั่นเอกสารด้วยเครื่องหมาย “;” เช่น (Klonskyk *et al*., 2014; Sjahril *et al*., 2019) กรณีผู้เขียนคนเดียวกันหรือกลุ่มเดียวกัน ให้เรียงตามปี คั่นด้วยเครื่องหมาย “;” เช่น (Riadi and Bouman, 2019; 2021) กรณีผู้เขียนคนเดียวกันหรือกลุ่มเดียวกันในปีเดียวกัน ให้ใช้อักษรกำกับตามลำดับ คั่นด้วยเครื่องหมาย “;” เช่น (Masrum and Hapsari, 2018a; 2018b)

**2. การเขียนอ้างอิงในส่วนเอกสารอ้างอิง**

ให้เรียงลำดับเอกสารอ้างอิงตามตัวอักษรภาษาอังกฤษของนามสกุลของผู้แต่งคนแรก ตามด้วยคำย่อชื่อ และชื่อกลาง (ถ้ามี) ของผู้แต่ง หรือใช้ชื่อเต็มหน่วยงาน แล้วตามด้วยปีที่ตีพิมพ์ ให้ใช้ชื่อย่อวารสารตามคำแนะนำของ NCBI (http://www.ncbi.nlm.nih.gov/journals/) กรณีที่ใช้เอกสารอ้างอิงเป็นภาษาไทย ให้ปรับเป็นภาษาอังกฤษและต่อท้ายเอกสารอ้างอิงนั้นด้วยคำว่า (in Thai) และกำหนดให้รูปแบบการเขียนเอกสารอ้างอิงแต่ละประเภท ดังนี้

* **หนังสือ/ตำรา**

Ahuja, M.R. and S.M. Jain. 2015. Genetic diversity and erosion in plants: indicators and prevention. Cham, Springer International Publishing: 45 – 63.

* **บทความในวารสารวิชาการ**

Dufresne, S.D., D.R. Belloni, W.A. Wells and G.J. Tsongalis. 2006. BRCA1 and BRCA2 mutation screening using SmartCycler II high-resolution melt curve analysis. Arch. Pathol. Lab. Med. 130: 185 – 187.

* **บทความในเอกสารการประชุมวิชาการ**

Bovolenta, R., R. Passalacqua, B. Federici and D. Sguerso. 2016. LAMP – Landslide Monitoring and Predicting for the analysis of landslide susceptibility triggered by rainfall events. *In* Proc. 12th Int. Symp. Landslides and Engineered Slopes. Experience, Theory and Practice, Napoli, 12 – 19 June 2016. 517 – 522.

* **วิทยานิพนธ์**

Saoviang, T. 2007. Effects of differnt fertilizers application on rice Yields (RD15), economics return, and some soil properties at Puntulee village, Norkmuang sub-district, mung district Surin province. MS Thesis, Surindra Rajabhat University, Surin. (in Thai)

* **บทความในเวปไซต์**

Cervoni, B. 2022. White rice nutrition facts and health benefits. Available Source: https://www.verywellfit.com/rice-nutrition-facts-calories-and-health-benefits-4119792, January 28, 2022.

**การส่งต้นฉบับ**

ผู้เขียนต้องส่งไฟล์ต้นฉบับที่จัดเตรียมเนื้อหาตามรูปแบบข้างต้น ถึงบรรณาธิการผ่าน E-mail: afj@vru.ac.th และส่งบทความวิชาการ (Make a Submission) เพื่อเข้ารับการพิจารณา ประกอบด้วย

* ไฟล์ต้นฉบับทั้งรูปแบบ .docx หรือ .doc และ .pdf
* ไฟล์รูปภาพ (ถ้ามี) ซึ่งรูปแบบไฟล์ภาพที่ใช้เป็น TIFF หรือ JPEG เท่านั้น กำหนดให้ใช้ภาพขาวดำ
* ไฟล์แบบฟอร์มขอส่งบทความวิจัย (สามารถดาวน์โหลดได้จากเวปไซต์ http://afj.vru.ac.th)

**การตรวจแก้ไขและการตอบรับการตีพิมพ์**

* การติดต่อผู้เขียนเพื่อการตรวจแก้ไขหรือตอบรับ/ปฏิเสธการตีพิมพ์ จะกระทำผ่าน E-mail: afj@vru.ac.th
* กองบรรณาธิการสงวนสิทธิ์ในการตรวจแก้ไขต้นฉบับที่จะส่งไปตีพิมพ์ทุกเรื่องตามที่เห็นสมควร โดยจัดส่งต้นฉบับที่แก้ไขแล้วให้ผู้เขียนเพื่อตรวจสอบความถูกต้องและยืนยันอีกครั้งก่อนการตีพิมพ์
* เมื่อบทความได้รับการตีพิมพ์เป็นที่เรียบร้อยแล้ว กองบรรณาธิการจะเผยแพร่บทความบนเวปไซต์วารสารเกษตรและอาหาร มรวอ. (http://afj.vru.ac.th) ซึ่งผู้เขียนสามารถ download ผลงานในรูปแบบไฟล์ pdf ได้ด้วยตนเอง

**รูปแบบการเขียน**

จัดรูปแบบการพิมพ์ดังแสดงใน AFJ–Template2022-บทความวิจัย และ AFJ–Template2022-บทความวิชาการ ทั้งในรูปแบบไฟล์ .docx และ .pdf